2022 m. gegužės 3 d. pareikštas ieškinys byloje Pshonka / Taryba
(Byla T-243/22)
Proceso kalba: čekų
Šalys
Ieškovas: Artem Viktorovych Pshonka (Kramatorskas, Ukraina), atstovaujamas advokato M. Mleziva
Atsakovė: Europos Sąjungos Taryba
Reikalavimai
Ieškovas Bendrojo Teismo prašo:
Panaikinti 2022 m. kovo 3 d. Tarybos sprendimą (BUSP) 2022/376, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje, taip pat panaikinti 2022 m. kovo 3 d. Tarybos įgyvendinimo reglamentą (ES) 2022/375, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje, kiek minėtas sprendimas ir minėtas reglamentas taikomi ieškovui,
priteisti iš Europos Sąjungos Tarybos bylinėjimosi išlaidas.
Ieškinio pagrindai ir pagrindiniai argumentai
Grįsdamas ieškinį ieškovas remiasi trimis pagrindais.
Pirmasis ieškinio pagrindas grindžiamas gero administravimo principo pažeidimu
ieškovas be kita ko teigia, kad priimdama ginčijamą sprendimą, Europos Sąjungos Taryba neveikė pakankamai rūpestingai, nes neatsižvelgė į ieškovo teiginius ir pateiktus jam palankius įrodymus, bet daugiausia rėmėsi Ukrainos valdžios institucijų pateikta informacija ir neprašė pateikti papildomos informacijos apie tyrimo eigą Ukrainoje.
Antrasis ieškinio pagrindas grindžiamas ieškovo teisės į nuosavybę pažeidimu
ieškovas šiuo klausimu teigia, kad jam taikomi apribojimai yra neproporcingi, pernelyg dideli ir pažeidžia tarptautinėje teisėje įtvirtintas jo teisės į nuosavybę apsaugos garantijas.
Trečiasis ieškinio pagrindas grindžiamas pagrindinių ieškovo teisių, garantuojamų pagal Europos žmogaus teisių ir pagrindinių laisvių apsaugos konvenciją, pažeidimu
ieškovas šiuo klausimu tvirtina, kad jam taikomi apribojimai pažeidžia jo teisę į teisingą bylos nagrinėjimą, nekaltumo prezumpciją, teisę į gynybą, taip pat teisę į privačios nuosavybės apsaugą.
____________